برطانیہ کی جانب سے جوہری معاہدے کی حمایت

برطانیہ نے ایک بار پھر ایران جوہری معاہدے کی حمایت کا اعلان کیا ہے۔

خبر کا کوڈ: 2256

تاریخ: 23 August 2018 - 14:56

مقدس دفاع نیوز ایجنسی کی بین الاقوامی رپورٹر رپورٹ کے مطابق،  برطانیہ کے نئے وزیر خارجہ نے اپنے دورہ امریکہ کے موقع پر کہا ہے کہ ان کا ملک ایران کے ساتھ طے پانے والے جوہری معاہدے کی حمایت جاری رکھے گا۔

امریکی اخبار وال سٹریٹ جرنل کے مطابق، برطانوی وزیر خارجہ جیرمی ہنٹ نے دورہ امریکہ کے موقع پرکہا کہ امریکہ اور برطانیہ کے درمیان ایران جوہری معاہدے پر اختلاف ہے۔

جیرمی ہنٹ  نے امریکہ کے امن انسٹی ٹیوٹ میں خطاب کرتے ہوئے کہا کہ جوہری معاہدے سے متعلق برطانوی مؤقف میں تبدیلی نہیں آئی ۔

انہوں نے مزید کہا کہ ہمارے امریکہ کے ساتھ نقطہ نظر میں اختلاف ہے کیوں کہ ہماری نظر میں جوہری معاہدے میں شامل رہنے سے ایران کو جوہری ہتھیاروں تک رسائی نہیں ملے گی جبکہ واشنگٹن کا نقطہ نظر الگ ہے۔

یہ بات قابل ذکر ہے کہ امریکی دفترخارجہ کی جانب سے برطانوی وزیر خارجہ کے حالیہ بیانات پر اب تک کوئی ردعمل سامنے نہیں آیا۔

پیغام کا اختتام/